“ตู่” ยันสัปดาห์หน้า ได้ข้อสรุปคลายล็อกสงกรานต์ กำหนดแนวทางจัดกิจกรรมปลอดโควิด
นายกรัฐมนตรียันสัปดาห์หน้า ได้ข้อสรุปคลายล็อกสงกรานต์ กำหนดแนวทางจัดกิจกรรมปลอดโควิด
นายกรัฐมนตรียันสัปดาห์หน้า ได้ข้อสรุปคลายล็อกสงกรานต์ กำหนดแนวทางจัดกิจกรรมปลอดโควิด
9 มี.ค. 2564

พล.อ.ประยุทธ์ จันทร์โอชา นายกรัฐมนตรีและ รมว.กลาโหม กล่าวถึงการผ่อนคลายมาตรการให้จัดกิจกรรมในช่วงเทศกาลสงกรานต์ ว่า ได้ให้ศูนย์บริหารสถานการณ์โควิด-19 (ศบค.) ชุดเล็ก ไปประชุมร่วมกับหน่วยงานที่เกี่ยวข้องเพื่อพิจารณามาตรการต่างๆ ก่อนที่จะนำข้อสรุปเข้าสู่ที่ประชุม ศบค.ชุดใหญ่ในสัปดาห์หน้า
ทั้งนี้ รัฐบาลไม่ได้นิ่งนอนใจ และให้หน่วยงานต่างๆ ไปหารือมาตรการผ่อนคลายไว้ล่วงหน้าแล้ว ซึ่งวันนี้สถานการณ์โดยรวมดีขึ้นตามลำดับ ทั้งการควบคุมการแพร่ระบาด การตรวจสอบผู้ติดเชื้อ การสวมใส่หน้ากาก การเว้นระยะห่างเป็นไปด้วยดี
นายกรัฐมนตรี กล่าวว่า หากทุกคนร่วมมือกันเช่นนี้ก็สามารถจัดกิจกรรมได้ แต่ต้องหาแนวทางว่าจะจัดกิจกรรมไม่ให้ส่งผลให้เกิดการแพร่ระบาด และอีกส่วนคือมาตรการด้านการท่องเที่ยว เนื่องจากมีวันหยุดยาว ต้องมีการกำหนดแผนล่วงหน้าเพื่อให้ประชาชน ผู้ประกอบการเตรียมความพร้อม โดยทั้งหมดจะมีความชัดเจนในสัปดาห์หน้า